Jólabókamarkaður í Gömlu Bókabúðinni á Flateyri Gamla Bókabúðin á Flateyri hefur verið partur af jólum Flateyringa og Vestfirðinga undanfarin 105 ár og það verður engin breyting á því í ár . Vestfirsku bækurnar verða í aðalhlutverki þessi jólin , þar sem Vestfirska forlagið verður með sinn jólamarkað í Gömlu Bókabúðinni á Flateyri næstu tvo laugardaga , þann 14. og 21. desember frá klukkan 12:00 - 16:00 . Allar nýjustu bækur forlagsins verða í boði auk þess sem eldri bækur forlagsins verða seldar að jólalegu verði , eða á aðeins 499 kr og 999 kr . Þá verður áfram hægt að kaupa fornbækur eftir vigt auk þess sem þær bækur sem Bókabúðin hefur gefið út verða til sölu , en þar má helst nefna endurútgáfu af bókinni Aldarfar og örnefni í Önundarfirði , sem hefur verið ófáanleg í hálfa öld . Því er tilvalið að kíkja við í Gömlu Bókabúðina á Flateyri fyrir þessi jólin til að ná sér í ósvikna gamaldags jólastemmingu ásamt því að gera kjarakaup á nýjum og gömlum vestirskum bókum .